Aet diouzh taol, en ur vont er-maez, e welis e oa tev a-walch an erchenn. Lochet ma charr, a-benn ur chant metrad ez eas war ramp. Darbet din skeiñ gant ar seurt peulioù a vez lakaet war ribloù ar straedoù da virout ouzh ar chirri a barkañ warno. Dre chañs e oa ur blas-arsaviñ war vord ar ru. Setu-me o lezel ma charr eno ha mont gant an tren-buzhug da gentañ ha bale un tamm da aveliñ ma fenn da choude. Re abred e oan arru evit mont tre diouzhtu da emvod ar Vretoned. Met e-kichen  ti-gar Montparnasse edon. Mont a ris dar sal-chortoz. Dre chañs e oa ur gador-vrech diachub e-kichen ul lugell: gallout a raen diskuizh e-serr kas en dro ma smartphone hep diskargañ anezhañ.  Echu prezegennoù an emvod, an holl gant o banne, e tigoris ma fellgomz. Ur gemennadenn oa bet lakaet gant ma gwreg. Rouestlet e oa tro-war-droioù Pariz, emezi, stanket an holl gourheñchoù a-hervez. Ma kemerfen an tren, ne gredfe ket mont dan arsav SNCF dam cherchat. Gwell din klask eul leti e Pariz evit an  noz.